Здравейте,


мои близки – чуждестранни граждани имат регистрирано дружество, което не развива дейност. Желаят да го прекратят, но не могат да останат в страната, докато тече цялата процедура (доколкото зная са необходими от 6 до 8 месеца). Желаят да ме упълномощят да закрия дружеството от тяхно име – това възможно ли е и какви документи са необходими с оглед на това, че ще имат възможност да дойдат отново най-рано след една година? Има ли друг, по-лесен начин това да се случи?


Предварително благодаря,




закриване на фирма със собственици чуждестранни физически лица
==============================================================

 

Здравейте,


възможно е да бъдете упълномощена за представителство пред НАП, НОИ и Търговския регистър относно ликвидация на въпросното дружество, снабдяване с документи, подписване и представяне на документи. Действително производството по ликвидация продължава минимум 6 месеца съгласно разпоредбите на Търговския закон. Необходимо е като начало да бъде уведомена НАП за започване на производството и да се снабдите със съответното удостоверение. За самото производство по ликвидация следва да се приемат и подпишат и необходимите решения от съдружниците, свързани с назначаване на ликвидатор, който обикновено е управителят на дружеството, определяне срок на ликвидацията и пр.  

Съветът ми е да възложите на адвокат цялата процедура по ликвидация на дружеството. За допълнителна информация и съдействие можете да се свържете с мен на посочения телефон.  

Поздрави,  

адв. Николина Митова  

0898 303092


